Együttműködési megállapodás

amely létrejött egyrészt: **Budapesti Műszaki Szakképzési Centrum**

(1149 Budapest, Várna utca 23.

Adószám: 15831880-2-42

Oktatási azonosító: 203058

képviseletében eljár: Dr. Molnárné Rénes Éva kancellár

Novák Géza főigazgató

**Budapesti Műszaki Szakképzési Centrum**

**Than Károly Ökoiskola**

(1023 Budapest, Lajos u. 1-5

képviseletében eljár: Csordás Katalin igazgató)

továbbiakban: **Iskola**

másrészt: **Erzsébetváros Rendészeti Igazgatóság**

adószáma:15507187-2-42

képviseletében eljár: Sedlák Tibor Igazgató

továbbiakban: Szervezet

között (a továbbiakban együtt: Felek) az alábbi tartalommal:

**I. Az együttműködés célja és keretei**

1./ A Szerződő Felek rögzítik: fontos és közös érdekük, hogy a rendészet és közszolgálat ágazatba tartozó szakmák iránt érdeklődő igényeket felmérjék, s az igények ismeretében középfokú végzettségű közigazgatási szakemberek képzésében hosszútávon együttműködjenek, oly módon, hogy Iskola a közismereti képzés, valamint a szakmai elméleti képzés egy részét; a Szervezet a szakirányú képzés megfelelő feltételeit biztosítja duális partnerként.

A Felek közös megjelenésre törekszenek minden olyan eseményen (pályaorientációs kiállítások, szakmai napok, tanulmányi versenyek stb.), amely a képzések népszerűsítését szolgálják.

2./ Előbbiek érdekében a Felek az alábbi kötelezettségeket vállalják:

2.1./ A Felek ütemtervet dolgoznak ki, amelyben rögzítik azon feladatokat és határidőket, amelyek szükségesek ahhoz, hogy az adott tanévben elindulhasson az együttműködés.

2.2./ A Felek rögzítik, hogy közösen járnak el annak érdekében, hogy együttműködésük célja minél ismertebbé váljon.

2.3. / A Felek kölcsönösen kötelezettséget vállalnak arra, hogy megfelelő számú rendészeti szakmairányt választó tanuló (jelentkezési határidő: az aktuális tanév rendjéhez igazodva) esetén adott év szeptemberében a szakirányú oktatást duális rendszerben indítják el.

3./ A Felek további kötelezettségvállalásai:

3.1. Iskola kötelezettséget vállal, hogy:

* A rendészeti technikus szakmairányt választókat - a sikeres ágazati alapvizsga letétele után – besorolja

- 5 0413 18 01szakmajegyzék számú közszolgálati technikus képzés – rendészeti technikus szakmairányú szakmai oktatásra

- a sikeres ágazati alapvizsga után a 11. évfolyamon

- érettségivel rendelkezők számára az 1/13. és 2/14. évfolyamon.

* a 5 0413 18 01szakmajegyzék számú közszolgálati technikus képzés – rendészeti technikus szakmairányú szakmai oktatást mind nappali, mind esti rendszerben meghirdeti.
* A Szervezettel közös képzési programot dolgoz ki a szakirányú oktatás hatékonysága és eredményessége érdekében; azt Szakmai programjában megjeleníti.
* Tájékoztatja a Szervezetet azokról az eseményekről, amelyek lehetőséget nyújtanak az együttműködés céljának minél teljesebb megvalósítására. A Szervezet ezen információkat a honlapján közzéteheti.
* Honlapján, egyéb platformjain kiemelten jeleníti meg a Szervezettel közösen megvalósított szakmai képzéseket, eseményeket.

3.2. A Szervezet kötelezettséget vállal, hogy:

* Duális képzőhelyi akkreditációt szerez
* Biztosítja a szakirányú oktatás megszervezésének tárgyi és humánerő-forrás feltételeit
* Az iskolával közös képzési programot dolgoz ki a szakirányú oktatás hatékonysága és eredményessége érdekében
* Lehetőséget biztosít a közszolgálati technikus szakmához kapcsolódóan feladatellátási helyek látogatására/szakmai napok szervezésére
* Ismerteti a sikeres szakmai vizsga utáni karrierlehetőségeket.
* Aktívan közreműködik a pályaorientációs tevékenységek lebonyolításában.

4./ A felek rögzítik, hogy jelen együttműködési megállapodást határozott időtartamra – 3 tanulmányi év vonatkozásában –, 2022. szeptember 01. napja és 2025. augusztus 31. közötti időszak tekintetében kötik meg.

Felek rögzítik továbbá, hogy a jelen megállapodás hatálya alatt minden év augusztus 31. napját megelőzően jelen megállapodás mellékletét képező Kiegészítő megállapodást kötnek, amelyben meghatározzák a képzésben résztvevők szakirányú oktatásával kapcsolatos feltételeket.

Továbbá a szakképzési munkaszerződések megkötését – jogszabályban meghatározott határidőn belül – lebonyolítják.

Ezen megállapodás megszűnik a felek közös megegyezése alapján, rendes felmondással vagy rendkívüli felmondással.

Bármelyik Fél, a másik Fél súlyos szerződésszegése esetén jogosult a jelen megállapodást a szerződésszegő Félhez intézett egyoldalú, indokolással ellátott írott nyilatkozatával, azonnali hatállyal felmondani.

5./ Jelen megállapodásban nem szabályozott kérdésekben a polgári törvénykönyvről szóló 2013. évi V. törvény., A szakképzésről szóló 2019. évi LXXX. törvény és szakképzésről szóló törvény végrehajtásáról szóló 12/220. (II.7) Korm. rendelet és a kapcsolódó jogszabályok rendelkezései az irányadók.

Jelen megállapodást a Felek, mint akaratukkal mindenben egyezőt írták alá.

Budapest, 2022. ………………….

|  |  |
| --- | --- |
| **Budapesti Műszaki Szakképzési Centrum**  Dr. Molnárné Rénes Éva  kancellár | **Budapesti Műszaki Szakképzési Centrum**  Novák Géza  főigazgató |

|  |  |
| --- | --- |
| **Budapesti Műszaki Szakképzési Centrum**  **Than Károly Ökoiskola**  Csordás Katalin  igazgató | **Erzsébetváros Rendészeti Igazgatósága**  Sedlák Tibor  Igazgató |

**Kiegészítő megállapodás**

|  |
| --- |
| amely létrejött a  **Budapesti Műszaki Szakképzési Centrum Than Károly Ökoiskola**  (1023 Budapest, Lajos u. 1-5. (továbbiakban: **Iskola)**  **Erzsébetváros Rendészeti Igazgatósága**  (1076 Budapest, Százház utca 10-18.)  (továbbiakban: **Szervezet**) |
|  |

felek által 2022. ……..napján aláírt együttműködési megállapodás melléklete.

1./ Jelen kiegészítő megállapodás a 2022/2023-as tanévre szóló szakirányú képzések Iskola és **Szervezet** közötti felosztásáról készül

2./ Felek megállapodnak abban, hogy az Iskola által szervezett közszolgálati technikus rendészeti technikus szakmairányú oktatásban a szakirányú oktatás órái a következők szerint alakulnak:

* A………. Tanulók (x fő) (………. osztály) a 2022/2023-as tanévben 2022.09.01, napjától heti 1 napon, napi 8 órát, valamint a 35 órás egybefüggő szakmai gyakorlatot a Szervezetnél töltik el a szorgalmi időszak alatt.
* Megállapodás szerint felmenő rendszerben is vállalják a duális partneri kapcsolat fenntartását, továbbiakban egyezetetett tananyagtartalommal és óraszámmal
* A **Szervezet** a tantágyfelosztást követően az alábbi tantárgyakat oktatja, melyeket a KRÉTA naplóban dokumentál:
* Digitális kommunikáció és gépírás (heti 4 óra)
* Szakmai kommunikáció (heti 2 óra)
* Szolgálati ismeretek (heti 1 óra)
* Rendvédelmi szervek és alapfeladatok (heti 1 óra)
* Egybefüggő szakmai gyakorlat (összesen 35 óra)

Budapest, 2022. ……………………

**Budapesti Műszaki Szakképzési Centrum Erzsébetváros Rendészeti Igazgatósága**

**Than Károly Ökoiskola**

Csordás Katalin Sedlák Tibor

igazgató igazgató